title: Regulamentul de punere în aplicare (UE) nr. 1029/2014 al Comisiei din 26 septembrie 2014 de modificare a Regulamentului (UE) nr. 73/2010 de stabilire a cerințelor de calitate a datelor aeronautice și informațiilor aeronautice pentru cerul unic european  Text cu relevanță pentru SEE

text:
               30.9.2014

               RO

               Jurnalul Oficial al Uniunii Europene

               L 284/9

         REGULAMENTUL DE PUNERE ÎN APLICARE (UE) NR. 1029/2014 AL COMISIEI
   din 26 septembrie 2014
   de modificare a Regulamentului (UE) nr. 73/2010 de stabilire a cerințelor de calitate a datelor aeronautice și informațiilor aeronautice pentru cerul unic european
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (regulamentul privind interoperabilitatea) (1), în special articolul 3 alineatul (5),
   întrucât:

               (1)

               Articolul 3 alineatul (13), articolul 7 alineatul (5) și articolul 10 alineatul (1) din Regulamentul (UE) nr. 73/2010 al Comisiei (2) fac trimitere la Regulamentul (CE) nr. 2096/2005 al Comisiei (3), care a fost abrogat prin Regulamentul de punere în aplicare (UE) nr. 1035/2011 al Comisiei (4). Prin urmare, trimiterile la Regulamentul (CE) nr. 2096/2005 din Regulamentul (UE) nr. 73/2010 ar trebui actualizate pentru a face trimitere la Regulamentul de punere în aplicare (UE) nr. 1035/2011.

               (2)

               Anexa III la Regulamentul (UE) nr. 73/2010 face trimitere la o serie de standarde stabilite de Organizația Internațională de Standardizare (ISO). Cu toate acestea, de la adoptarea Regulamentului (UE) nr. 73/2010, ISO a revizuit și a renumerotat unele dintre aceste standarde. Prin urmare, trimiterile din Regulamentul (UE) nr. 73/2010 la standardele ISO relevante ar trebui actualizate pentru a asigura coerența cu cea mai recentă versiune și numerotare a acestor standarde.

               (3)

               Anexele I, III și XI la Regulamentul (UE) nr. 73/2010 fac trimitere la diferite definiții și dispoziții prevăzute în anexa 15 la Convenția privind aviația civilă internațională (Convenția de la Chicago) și, mai exact, la cea de a douăsprezecea ediție, din iulie 2004, care încorporează modificarea nr. 34. De la adoptarea Regulamentului (UE) nr. 73/2010, Organizația Aviației Civile Internaționale (OACI) a modificat o serie de definiții și dispoziții și o parte din structura anexei 15 la Convenția de la Chicago, cel mai recent în a paisprezecea ediție, din iulie 2013, care încorporează modificarea nr. 37. Prin urmare, trimiterile din Regulamentul (UE) nr. 73/2010 la anexa 15 la Convenția de la Chicago ar trebui actualizate pentru a îndeplini obligațiile juridice internaționale ale statelor membre și pentru a asigura coerența cu cadrul de reglementare internațional furnizat de OACI.

               (4)

               Regulamentul (UE) nr. 73/2010 ar trebui modificat în consecință.

               (5)

               Măsurile prevăzute în prezentul regulament sunt conforme cu avizul Comitetului pentru cerul unic, instituit în temeiul articolului 5 din Regulamentul (CE) nr. 549/2004 al Parlamentului European și al Consiliului (5),

         ADOPTĂ PREZENTUL REGULAMENT:
   Articolul 1
   Regulamentul (UE) nr. 73/2010 se modifică după cum urmează:

               1.

               Articolul 3 se modifică după cum urmează:

                           (a)

                           punctul 7 se înlocuiește cu următorul text:

                                       „7.

                                       «pachet integrat de informare aeronautică» (denumit în continuare «IAIP») înseamnă un pachet pe suport electronic sau de hârtie, care constă în următoarele elemente:

                                                   (a)

                                                   publicații de informare aeronautică (denumite în continuare «AIP»), inclusiv modificările;

                                                   (b)

                                                   suplimente la AIP;

                                                   (c)

                                                   NOTAM, astfel cum este definit la punctul 17 și buletinele de informare înaintea zborului;

                                                   (d)

                                                   circularele de informare aeronautică; și

                                                   (e)

                                                   liste de control și liste cu mesajele NOTAM în vigoare;”

                                 ;

                           (b)

                           punctul 8 se înlocuiește cu următorul text:

                                       „8.

                                       «date privind obstacolele» înseamnă date privind toate obiectele fixe (indiferent dacă au caracter temporar sau permanent) și mobile sau părți ale acestora, care sunt localizate într-o zonă destinată mișcării la sol a aeronavelor sau care se extind deasupra unei suprafețe definite destinate să protejeze aeronavele în zbor sau care se află în afara acestor suprafețe definite și au fost evaluate ca reprezentând un pericol pentru navigația aeriană;”

                                 ;

                           (c)

                           punctul 10 se înlocuiește cu următorul text:

                                       „10.

                                       «date cartografice de aerodrom» înseamnă date colectate în scopul obținerii informațiilor cartografice ale unui aerodrom;”

                                 ;

                           (d)

                           punctul 13 se înlocuiește cu următorul text:

                                       „13.

                                       «furnizor de servicii de informare aeronautică» înseamnă organizația responsabilă cu furnizarea unui serviciu de informare aeronautică, certificată în conformitate cu dispozițiile Regulamentului de punere în aplicare (UE) nr. 1035/2011;”

                                 ;

                           (e)

                           punctul 24 se înlocuiește cu următorul text:

                                       „24.

                                       «date critice» înseamnă date care se încadrează la litera (c) a clasificării în funcție de integritate definite în capitolul 1 secțiunea 1.1 din anexa 15 la Convenția de la Chicago privind aviația civilă internațională (denumită în continuare «Convenția de la Chicago»);”

                                 ;

                           (f)

                           punctul 25 se înlocuiește cu următorul text:

                                       „25.

                                       «date esențiale» înseamnă date care se încadrează la litera (b) a clasificării în funcție de integritate definite în capitolul 1 secțiunea 1.1 din anexa 15 la Convenția de la Chicago;”

                                 .

               2.

               La articolul 7, alineatul (5) se înlocuiește cu următorul text:
               „(5)   Fără a aduce atingere Regulamentului de punere în aplicare (UE) nr. 1035/2011, părțile menționate la articolul 2 alineatul (2) trebuie să se asigure că personalul lor responsabil cu sarcini din cadrul procesului de furnizare a datelor aeronautice sau a informațiilor aeronautice deține pregătirea, competențele și autorizarea adecvate pentru sarcinile pe care trebuie să le îndeplinească.”

               3.

               La articolul 10, alineatul (1) se înlocuiește cu următorul text:
               „(1)   Fără a aduce atingere Regulamentului de punere în aplicare (UE) nr. 1035/2011, părțile menționate la articolul 2 alineatul (2) implementează și mențin un sistem de management al calității pentru activitățile lor de furnizare a datelor aeronautice și a informațiilor aeronautice, în conformitate cu cerințele stabilite în anexa VII partea A.”

               4.

               Anexa I se modifică în conformitate cu anexa I la prezentul regulament.

               5.

               Anexa III se înlocuiește cu textul din anexa II la prezentul regulament.

               6.

               Anexa XI se înlocuiește cu textul din anexa III la prezentul regulament.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 septembrie 2014.

            Pentru Comisie

            Președintele

         José Manuel BARROSO

      (1)  JO L 96, 31.3.2004, p. 26.

      (2)  Regulamentul (UE) nr. 73/2010 al Comisiei din 26 ianuarie 2010 de stabilire a cerințelor de calitate a datelor aeronautice și informațiilor aeronautice pentru cerul unic european (JO L 23, 27.1.2010, p. 6).

      (3)  Regulamentul (CE) nr. 2096/2005 al Comisiei din 20 decembrie 2005 de stabilire a unor cerințe comune pentru furnizarea de servicii de navigație aeriană (JO L 335, 21.12.2005, p. 13).

      (4)  Regulamentul de punere în aplicare (UE) nr. 1035/2011 al Comisiei din 17 octombrie 2011 de stabilire a cerințelor comune pentru furnizarea de servicii de navigație aeriană și de modificare a Regulamentelor (CE) nr. 482/2008 și (UE) nr. 691/2010 (JO L 271, 18.10.2011, p. 23).

      (5)  Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulamentul-cadru) (JO L 96, 31.3.2004, p. 1).

      ANEXA I
      În anexa I partea B, litera (a) se înlocuiește cu următorul text:

                     „(a)

                     să fie furnizate în format digital în conformitate cu standardele OACI menționate la punctele 9, 9a și 12 din anexa III;”.

      ANEXA II

            „ANEXA III
            DISPOZIȚII MENȚIONATE ÎN ARTICOLE ȘI ANEXE

                        1.

                        Capitolul 3 secțiunea 3.7 (Sistem de management al calității) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        2.

                        Capitolul 3 secțiunea 1.2.1 (Sistem de referință orizontal) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        3.

                        Capitolul 3 secțiunea 1.2.2 (Sistem de referință vertical) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        4.

                        Capitolul 4 [Publicații de informare aeronautică (AIP)] din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        5.

                        Capitolul 4 secțiunea 4.3 (Specificații privind modificarea AIP) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        6.

                        Capitolul 4 secțiunea 4.4 (Specificații privind suplimentele la AIP) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        7.

                        Capitolul 5 (NOTAM) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        8.

                        Capitolul 6 secțiunea 6.2 (Furnizarea de informații pe hârtie) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        9.

                        Capitolul 10 secțiunea 10.1 (Zone de acoperire și cerințe privind furnizarea de date) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        9a

                        Capitolul 10 secțiunea 10.2 (Set de date privind terenul — conținut, specificații numerice și structură) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        10.

                        Apendicele 1 [Conținutul publicațiilor de informare aeronautică (AIP)] din anexa 15 la Convenția de la Chicago — Servicii de informare aeronautică (ediția a 14-a, iulie 2013, inclusiv modificarea nr. 37).

                        11.

                        Apendicele 7 (Rezoluția de publicare și clasificarea în funcție de integritate a datelor aeronautice) din anexa 15 la Convenția de la Chicago — Servicii de informare aeronautică (ediția a 14-a, iulie 2013, inclusiv modificarea nr. 37).

                        12.

                        Apendicele 8 (Cerințe pentru datele privind terenul și obstacolele) din anexa 15 la Convenția de la Chicago — Servicii de informare aeronautică (ediția a 14-a, iulie 2013, incluzând modificarea nr. 37).

                        13.

                        Specificația privind limbajul unificat de modelare (UML) a Object Management Group, versiunea 2.1.1.

                        14.

                        Organizația Internațională pentru Standardizare, ISO 19107:2003 — Informații geografice — schemă spațială (ediția întâi, 8.5.2003).

                        15.

                        Organizația Internațională pentru Standardizare, ISO 19115:2003 — Informații geografice — metadate [ediția întâi, 8.5.2003 (corrigendum Cor 1:2006, 5.7.2006)].

                        16.

                        Organizația Internațională pentru Standardizare, ISO 19139:2007 — Informații geografice — metadate — implementarea schemelor XML (ediția întâi, 17.4.2007).

                        17.

                        Organizația Internațională pentru Standardizare, ISO 19118:2011 — Informații geografice — Codificare (ediția a doua, 10.10.2011).

                        18.

                        Organizația Internațională pentru Standardizare, ISO 19136:2007 — Informații geografice — limbajul de marcare geografică (GML) (ediția întâi, 23.8.2007).

                        19.

                        Organizația Internațională pentru Standardizare, ISO/IEC 19757-3:2006 — Tehnologia informației — Document Schema Definition Languages (DSDL) — partea 3: Validarea bazată pe reguli — schematron (ediția întâi, 24.5.2006).

                        20.

                        Documentul OACI 9674-AN/946 — World Geodetic System — manual 1984 (ediția a doua, 2002).

                        21.

                        Capitolul 7, secțiunea 7.3.2 [Algoritm de verificare a redundanței ciclice (CRC)] din documentul OACI 9674-AN/946 — World Geodetic System — manual 1984 (WGS-84) (ediția a doua, 2002).

                        22.

                        Organizația Internațională pentru Standardizare, ISO/IEC 27002:2005 — Tehnologia informației — Tehnici de securitate — Cod de practică pentru managementul securității informației (ediția întâi, 15.6.2005).

                        23.

                        Organizația Internațională pentru Standardizare, ISO 28000:2007 — Specificații pentru sisteme de management al securității pentru lanțul de aprovizionare [ediția întâi, 21.9.2007, în stadiul de revizuire, urmează să fie înlocuită de ediția a doua, dată țintă 31.1.2008 (în stadiul de investigare)].

                        24.

                        Eurocae ED-99A, User Requirements for Aerodrome Mapping Information (octombrie 2005).

                        25.

                        Organizația Internațională pentru Standardizare, ISO 19110:2005 — Informații geografice — metodologie pentru catalogarea entităților (ediția întâi).”

      ANEXA III

            „ANEXA XI
            DEOSEBIRILE NOTIFICATE OACI MENȚIONATE LA ARTICOLUL 14
            Capitolul 3 secțiunea 3.5.2 (Verificarea redundanței ciclice) din anexa 15 la Convenția de la Chicago — servicii de informare aeronautică (ediția a 14-a, iulie 2013, incluzând modificarea nr. 37).”


title: Regulamentul de punere în aplicare (UE) 2015/792 al Comisiei din 19 mai 2015 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Maçã de Alcobaça (IGP)]

text:
               22.5.2015

               RO

               Jurnalul Oficial al Uniunii Europene

               L 127/5

         REGULAMENTUL DE PUNERE ÎN APLICARE (UE) 2015/792 AL COMISIEI
   din 19 mai 2015
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Maçã de Alcobaça (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Portugaliei de aprobare a unei modificări a caietului de sarcini al indicației geografice protejate „Maçã de Alcobaça”, înregistrată în temeiul Regulamentului (CE) nr. 1107/96 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Maçã de Alcobaça” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 mai 2015.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  JO C 468, 31.12.2014, p. 10.


title: Regulamentul de punere în aplicare (UE) nr. 87/2012 al Comisiei din 1 februarie 2012 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active cletodim  Text cu relevanță pentru SEE

text:
               2.2.2012

               RO

               Jurnalul Oficial al Uniunii Europene

               L 30/8

         REGULAMENTUL DE PUNERE ÎN APLICARE (UE) NR. 87/2012 AL COMISIEI
   din 1 februarie 2012
   de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active cletodim
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Prin Directiva 2011/21/UE a Comisiei (2), cletodimul a fost inclus ca substanță activă în anexa I la Directiva 91/414/CEE pentru utilizări ca erbicid pentru sfecla de zahăr. De la înlocuirea Directivei 91/414/CEE cu Regulamentul (CE) nr. 1107/2009, această substanță se consideră a fi aprobată prin respectivul regulament și este inclusă în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (3).

               (2)

               La 14 februarie 2011 societatea Arysta LifeScience, la cererea căreia cletodimul a fost inclus în anexa I la Directiva 91/414/CEE, a depus o cerere de modificare a condițiilor de includere a cletodimului în scopul de a permite utilizarea acestuia ca erbicid în cazul unor alte culturi decât cea a sfeclei de zahăr. Această cerere a fost însoțită de informații suplimentare. Ea a fost transmisă Țărilor de Jos, care fuseseră desemnate stat membru raportor prin Regulamentul (CE) nr. 1490/2002 al Comisiei (4).

               (3)

               Țările de Jos au evaluat informațiile suplimentare transmise de solicitant și au elaborat un addendum la proiectul raportului de evaluare. Ele au prezentat respectivul addendum Comisiei la 28 martie 2011. Țările de Jos au comunicat addendumul celorlalte state membre și Autorității Europene pentru Siguranța Alimentară (denumită în continuare „autoritatea”) pentru observații și au transmis observațiile primite Comisiei.

               (4)

               Autoritatea a organizat o consultare a experților cu privire la addendumul la proiectul raportului de evaluare. La 15 octombrie 2011, autoritatea a comunicat concluziile sale solicitantului, statelor membre și Comisiei și le-a pus la dispoziția publicului. Ținând seama de observațiile primite de la solicitant, autoritatea și-a modificat concluziile. Ea a prezentat concluziile sale modificate solicitantului, statelor membre și Comisiei și le-a pus la dispoziția publicului la 18 noiembrie 2011 (5).

               (5)

               În conformitate cu articolul 13 alineatul (1) din Regulamentul (CE) nr. 1107/2009, Comisia a invitat solicitantul să formuleze observații privind proiectul de raport de reexaminare a substanței cletodim. Notificatorul și-a prezentat observațiile, care au fost examinate cu atenție.

               (6)

               Addendumul la proiectul raportului de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 9 decembrie 2011 sub forma raportului de reexaminare al Comisiei privind substanța cletodim.

               (7)

               În urma diferitelor examinări efectuate, s-a constatat că limitarea utilizării produselor de protecție a plantelor care constau în sau conțin cletodim exclusiv la sfecla de zahăr poate fi anulată.

               (8)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 februarie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 58, 3.3.2011, p. 49.

      (3)  JO L 153, 11.6.2011, p. 1.

      (4)  JO L 224, 21.8.2002, p. 23.

      (5)  Conclusion on the peer review of the pesticide risk assessment of the active substance clethodim (Concluzia evaluării inter pares a riscului utilizării ca pesticid a substanței active cletodim). EFSA Journal 2011; 9(10):2417. [99pp.]. doi:10.2903/j.efsa.2011.2417. Document disponibil online la adresa: www.efsa.europa.eu/efsajournal.

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 329 privind substanța activă cletodim se înlocuiește cu următorul text:

                     Număr

                     Denumire comună, numere de identificare

                     Denumire IUPAC

                     Puritate

                     Data aprobării

                     Expirarea autorizării

                     Dispoziții specifice

                     „329

                     Cletodim
                     Nr. CAS 99129-21-2
                     Nr. CIPAC 508

                     (5RS)-2-{(1EZ)-1-[(2E)-3-cloroaliloxiimino]propil}-5-[(2RS)-2-(etiltio)propil]-3-hidroxiciclohex-2-en-1-onă

                     ≥ 930 g/kg
                     Impurități:
                     toluen maximum 4 g/kg

                     1 iunie 2011

                     31 mai 2021

                     PARTEA A
                     Pot fi autorizate doar utilizările ca erbicid.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind cletodimul, în special de apendicele I și II la acesta, astfel cum au fost finalizate în cadrul Comitetului permanent pentru lanțul alimentar și sănătatea animală la 9 decembrie 2011.
                     Cu ocazia acestei evaluări generale, statele membre acordă o atenție deosebită protecției organismelor acvatice, păsărilor și mamiferelor și se asigură că în condițiile de utilizare este prevăzută aplicarea de măsuri adecvate de reducere a riscurilor.
                     Statele membre în cauză solicită prezentarea de informații de confirmare, pe baza celor mai recente cunoștințe științifice, privind:

                                 —

                                 evaluările expunerii solului și apelor subterane;

                                 —

                                 definiția reziduurilor pentru evaluarea riscurilor.

                           Statele membre vizate se asigură că solicitantul furnizează Comisiei aceste informații de confirmare până la 31 mai 2013.”


title: Regulamentul de punere în aplicare (UE) 2015/2257 al Comisiei din 4 decembrie 2015 de înregistrare a unei denumiri în Registrul specialităților tradiționale garantate [Кайсерован врат Тракия (Kayserovan vrat Trakiya) (STG)]

text:
               5.12.2015

               RO

               Jurnalul Oficial al Uniunii Europene

               L 321/17

         REGULAMENTUL DE PUNERE ÎN APLICARE (UE) 2015/2257 AL COMISIEI
   din 4 decembrie 2015
   de înregistrare a unei denumiri în Registrul specialităților tradiționale garantate [Кайсерован врат Тракия (Kayserovan vrat Trakiya) (STG)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (3) litera (a),
   întrucât:

               (1)

               În conformitate cu articolul 50 alineatul (2) litera (b) din Regulamentul (UE) nr. 1151/2012, cererea, provenită din Bulgaria, de înregistrare a denumirii „Кайсерован врат Тракия” (Kayserovan vrat Trakiya) a fost publicată în Jurnalul Oficial al Uniunii Europene
                   (2).

               (2)

               La 11 iunie 2014, Comisia a primit un act de opoziție din partea Camerei de Comerț Kayseri (Turcia). Acest act de opoziție a fost urmat de o declarație motivată de opoziție transmisă prin e-mail la 14 august 2014. Articolul 51 alineatul (2) din Regulamentul (UE) nr. 1151/2012 prevede că actul de opoziție trebuie să fie urmat de o declarație motivată de opoziție în termen de două luni. Declarația de opoziție motivată a depășit acest termen de două luni. Prin urmare, Comisia consideră că opoziția Camerei de Comerț din Kayseri (Turcia) este inadmisibilă.

               (3)

               La 12 iunie 2014, Grecia a trimis un act de opoziție, inclusiv o declarație de opoziție motivată. Opoziția era întemeiată pe articolul 21 alineatul (1) litera (b) din Regulamentul (UE) nr. 1151/2012. S-a afirmat că, deoarece o parte a regiunii Tracia aparține Greciei, înregistrarea denumirii „Кайсерован врат Тракия” (Kayserovan vrat Trakiya) ar aduce atingere dreptului producătorilor eleni de a utiliza denumirea geografică „Θράκη” (Tracia). Există mai multe produse din carne care utilizează în mod legal termenul „Tracia” în denumirile lor comerciale.

               (4)

               Comisia a examinat opoziția Greciei și a considerat că aceasta este admisibilă în sensul articolului 21 alineatul (1) litera (b) din Regulamentul (UE) nr. 1151/2012. Prin urmare, prin scrisoarea din 10 octombrie 2014, Comisia a invitat părțile interesate să demareze consultările care se impun pentru a încerca să ajungă la un acord, în conformitate cu procedurile lor interne.

               (5)

               Bulgaria și Grecia au ajuns la un acord, care a fost notificat Comisiei la 5 mai 2015.

               (6)

               În măsura în care este în conformitate cu dispozițiile din Regulamentul (UE) nr. 1151/2012 și din legislația UE, conținutul acordului încheiat între Bulgaria și Grecia poate fi luat în considerare.

               (7)

               În temeiul articolului 18 alineatul (3) din Regulamentul (UE) nr. 1151/2012, în scopul de a distinge produsele care folosesc denumiri similare și pentru a evita riscul de a induce în eroare consumatorii cu privire la proveniența produsului, Bulgaria și Grecia au convenit ca denumirea „Кайсерован врат Тракия” (Kayserovan vrat Trakiya) să fie însoțită de mențiunea „fabricat potrivit tradiției din Bulgaria”.

               (8)

               Cele două părți au convenit, de asemenea, ca prezentul regulament să conțină o declarație prin care să se precizeze faptul că denumirea geografică „Tracia” nu ar trebui să fie considerată ca fiind rezervată pentru „Кайсерован врат Тракия” (Kayserovan vrat Trakiya).

               (9)

               În lumina celor de mai sus, Comisia consideră că denumirea „Кайсерован врат Тракия” (Kayserovan vrat Trakiya) ar trebui să fie însoțită de mențiunea „fabricat potrivit tradiției din Bulgaria”.

               (10)

               În plus, ar trebui să se clarifice faptul că, fără a aduce atingere articolului 24 alineatul (2) din Regulamentul (UE) nr. 1151/2012, înregistrarea denumirii „Кайсерован врат Тракия” (Kayserovan vrat Trakiya) fabricat potrivit tradiției din Bulgaria nu împiedică producătorii să utilizeze denumirea geografică „Tracia”, inclusiv în traduceri, în etichetare sau în prezentări, pe teritoriul Uniunii, în conformitate cu legislația UE și, în special, cu Regulamentul (UE) nr. 1169/2011 al Parlamentului European și al Consiliului (3) privind informarea consumatorilor cu privire la produsele alimentare,

         ADOPTĂ PREZENTUL REGULAMENT:
   Articolul 1
   Denumirea „Кайсерован врат Тракия” (Kayserovan vrat Trakiya) (STG) este înregistrată.
   Denumirea de la primul alineat identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (4).
   Articolul 2
   Denumirea menționată la articolul 1 este însoțită de mențiunea „fabricat potrivit tradiției din Bulgaria”. Anexa la prezentul regulament cuprinde caietul de sarcini consolidat.
   Articolul 3
   Denumirea geografică „Tracia”, inclusiv traducerile pot continua să fie utilizate în etichetare sau în prezentări, pe teritoriul Uniunii, sub rezerva respectării principiilor și normelor aplicabile în ordinea juridică a acesteia.
   Articolul 4
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 decembrie 2015.

            Pentru Comisie

            Președintele

         Jean-Claude JUNCKER

      (1)  JO L 343, 14.12.2012, p. 1.

      (2)  JO C 75, 14.3.2014, p. 16.

      (3)  Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei (JO L 304, 22.11.2011, p. 18).

      (4)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).

      ANEXĂ

         CERERE DE ÎNREGISTRARE A UNEI SPECIALITĂȚI TRADIȚIONALE GARANTATE (STG)

      REGULAMENTUL (CE) NR. 509/2006 AL CONSILIULUI (1)

         „КАЙСЕРОВАН ВРАТ ТРАКИЯ” (KAYSEROVAN VRAT TRAKIYA)

         NR. CE: BG-TSG-0007-01018 – 23.7.2012

      1.   Denumirea și adresa grupului solicitant

      Denumirea grupului sau a organizației (dacă este cazul): Sdruzhenie Traditsionni surovo-susheni mesni produkti [Asociația pentru produse tradiționale din carne crudă uscată (STSSMP)]

                  —

                  Adresă: bul. Shipchenski prohod, bl. 240, vh A, ap 6, et. 3, Sofia 1111, Bulgaria

                  —

                  Tel. +359 2 971 26 71

                  —

                  Fax +359 2 973 30 69

                  —

                  E-mail: office@amb-bg.com

            2.   Statul membru sau țara terță

      Bulgaria
      3.   Caietul de sarcini

      3.1.   Denumirea (denumirile) propusă (propuse) pentru înregistrare [articolul 2 din Regulamentul (CE) nr. 1216/2007 al Comisiei
          (2)
         ]

      „Кайсерован врат Тракия” (Kayserovan vrat Trakiya)
      Denumirea este însoțită de mențiunea „fabricat potrivit tradiției din Bulgaria”.
      3.2.   Indicați dacă denumirea

                  ☒

                  este specifică în sine

                  ☐

                  exprimă caracterul specific al produsului agricol sau alimentar

            Denumirea „Kayserovan vrat Trakia” a fost introdusă pentru prima oară în anul 1980, printr-un document de standardizare a producerii alimentului respectiv – standardul industrial 18-71996-80, elaborat de doi cercetători bulgari – Dzhevizov și Kiseva. Produsul a avut un succes rapid, acesta fiind fabricat în mod tradițional în Bulgaria de peste 30 de ani, cu denumirea menționată anterior. Denumirea este specifică în sine întrucât include principalele ingrediente ale produsului descrise la punctul 3.6.
      3.3.   A se indica dacă s-a solicitat rezervarea denumirii în temeiul articolului 13 alineatul (2) din Regulamentul (CE) nr. 509/2006

                  ☒

                  Înregistrare cu rezervarea denumirii

                  ☐

                  Înregistrare fără rezervarea denumirii

            3.4.   Tip de produs

      Clasa 1.2. Produse din carne (preparate, sărate, afumate etc.)
      3.5.   Descrierea produsului agricol sau alimentar căruia i se aplică denumirea de la punctul 3.1 [articolul 3 alineatul (1) din Regulamentul (CE) nr. 1216/2007]

      „Kayserovan vrat Trakia” este o specialitate din carne netranșată, crudă, conservată. Aceasta este preparată din ceafă de porc proaspătă, fără os. Este presată în repetate rânduri pe parcursul procesului de conservare și este acoperită cu amestecul „Kaiser” (kayserova smes) preparat pe bază de ierburi aromatice și vin alb. Produsul alimentar este propriu pentru consumul direct de către toate grupurile de consumatori.

         Proprietăți fizice – formă și dimensiuni

                  —

                  Cilindru alungit, aplatizat, cu grosimea de 3-4 cm.

         Proprietăți chimice

                  —

                  conținut de apă: maximum 40 % din greutatea totală;

                  —

                  conținut de sare: maximum 5 % din greutatea totală;

                  —

                  conținut de nitriți (cantitatea reziduală din produsul finit): maximum 50 mg/kg;

                  —

                  pH minimum 5,4.

         Proprietăți organoleptice

                     Aspectul extern și culoarea:

                              —

                              suprafața este acoperită cu amestecul „Kaiser”, de culoare maronie-roșiatică și este uscată corespunzător, cu o crustă bine definită.

                     Secțiune transversală

                              —

                              Țesutul muscular este de culoare roșu-aprins, iar grăsimea este de culoare roz-deschis, nedepășind 1 cm în grosime.

                     Consistență: densă și elastică.

                     Gust și aromă: caracteristic, plăcut, ușor sărat, cu aroma distinctă a ierburilor aromatice utilizate, fără a prezenta alte arome și mirosuri care nu îi sunt proprii;
                  „Kayserovan vrat Trakia” poate fi comercializat în întregime, tranșat sau feliat, ambalat în vid, în celofan sau în ambalaje cu atmosferă modificată.

            3.6.   Descrierea metodei de producție a produsului agricol sau alimentar căruia i se aplică denumirea de la punctul 3.1 [articolul 3 alineatul (2) din Regulamentul (CE) nr. 1216/2007]

      Pentru producerea „Kayserovan vrat Trakia” sunt necesare următoarele ingrediente și aditivi:

                  Carne: ceafă de porc: 100 kg

                  Amestec pe bază de sare pentru 100 kg de ceafă de porc: 3,35 kg de sare de bucătărie; 40 g de acid ascorbic (E 300) în calitate de antioxidant; 100 g de nitrat de potasiu (E 252) sau 85 g de nitrat de sodiu (E 251); 500 g de zahăr tos rafinat.

                  Amestec „Kaiser” pentru 100 kg de ceafă de porc:

                              —

                              4 kg de ardei roșu;

                              —

                              3 kg de schinduf;

                              —

                              2 kg de usturoi;

                              —

                              12 litri de vin alb.

                  sfoară/fir de cânepă

         Metoda de producție

      Pentru prepararea „Kayserovan vrat Trakia” se utilizează ceafă de porc matur, proaspătă, cu o valoare a pH-ului între 5,6 și 6,2. Carnea se dezosează cu atenție, păstrând intacte grupele musculare. Limita se situează, în partea anterioară, între osul occipital și prima vertebră cervicală, în partea posterioară, între cea de a cincea și cea de a șasea vertebră toracică, iar în partea inferioară, la nivelul celui de al cincilea spațiu intercostal. Limita inferioară traversează orizontal primele cinci coaste. Carnea dezosată se curăță de sânge, se fasonează și se decupează. Cefele de porc fasonate se aranjează în recipiente adecvate, curate, pentru a fi sărate. Se freacă cefele de porc – manual sau mecanic – cu amestecul de sare de bucătărie, acid ascorbic, nitrat de potasiu sau de sodiu și zahăr tos rafinat. Cefele sărate se aranjează înghesuite în recipiente de plastic sau de oțel inoxidabil și se lasă la maturat într-un depozit frigorific, cu o temperatură ambientală între 0 și 4 °C. După trei sau patru zile, se inversează ordinea bucăților (cele de dedesubt sunt aranjate la suprafață și viceversa) și se lasă încă 10 zile în aceleași condiții până când se sărează complet și uniform. Se leagă fiecare ceafă sărată de un fir în ansă și se suspendă de bare metalice sau din lemn plasate în cărucioare pentru cârnați, fabricate din oțel inoxidabil. Bucățile nu trebuie să se atingă. Se lasă la zvântat pe cărucioarele respective timp de maximum 24 de ore, la o temperatură a aerului de maximum 12 °С. Apoi, cefele se plasează în camere de uscare cu aer natural sau cu aer condiționat, prevăzute cu dispozitive de reglare a umidității și a temperaturii. Uscarea se petrece la o temperatură ambientală de 12-17 °С și în condiții de umiditate relativă de 70-85 %. Pe parcursul procesului de uscare și de conservare, cefele sunt presate de câteva ori. Presarea durează între 12 și 24 de ore. Presarea inițială are loc atunci când produsele „Kayserovan vrat Trakia” sunt moderat uscate și când se poate simți la palpare o ușoară crustă. Înainte de a fi presate ele trebuie sortate în funcție de grosime. Uscarea continuă până când carnea dobândește o elasticitate densă, iar conținutul de umiditate nu depășește 40 % din greutatea totală. După presarea finală, bucățile sunt acoperite cu amestecul „Kaiser”, care conține mirodenii, apă și vin alb, conform rețetei, și care este bine omogenizat pe suprafața produselor, sub forma unui strat cu o grosime de 2-3 mm. Produsele sunt, apoi, suspendate în vederea uscării până când amestecul se usucă complet, formând o crustă. Schinduful este măcinat minuțios în prealabil și înmuiat timp de 24 de ore în apă călduță.
      3.7.   Caracterul specific al produsului agricol sau alimentar [articolul 3 alineatul (3) din Regulamentul (CE) nr. 1216/2007]

      —   Proprietățile gustative și aromatice ale produsului

      Gustul și aroma inimitabile ale produselor „Kayserovan vrat Trakia” se datorează selectării atente a cefelor de porc proaspete, precum și utilizării amestecului „Kaiser”.
      La prepararea produselor „Kayserovan vrat Trakia” nu se utilizează bacterii de fermentație și nici regulatori de pH, fapt care le distinge de produsele fabricate cu ajutorul tehnologiilor inovatoare.
      —   Forma aplatizată specifică a bucăților

      Forma caracteristică a produsului este obținută prin presarea repetată pe parcursul procesului de uscare.
      3.8.   Caracterul tradițional al produsului agricol sau alimentar [articolul 3 alineatul (4) din Regulamentul (CE) nr. 1216/2007]

      „Kayserovan vrat Trakia” aparține grupului specialităților din carne de porc netranșată, crudă, conservată și presată. Produsul se înscrie într-o gamă largă de produse din carne care sunt fabricate de zeci de ani în Bulgaria. „Kayserovan vrat Trakia” este fabricat în mod tradițional în Bulgaria de peste 30 de ani.
      Date istorice privind tehnologia și rețeta de fabricare a „Kayserovan vrat Trakia” sunt cuprinse în documentul de standardizare privind cerințele referitoare la produs ON 18-71996-80 – fâșii de carne uscată „Plovdiv”, fâșii de carne uscată „Rodopa”, „Kayserovan svinski vrat Trakia”, Natsionalen agraro-promishlen sayuz (NAPS), Sofia, 1980. Tehnica de fabricație este prevăzută în Nota tehnică nr. 326 din 20 octombrie 1980 referitoare la fabricarea produselor „Plovdiv”, „Rodopa” și „Kayserovan svinski vrat Trakia”, Natsionalen agraro-promishlen sayuz (NAPS), Sofia, 1980, elaborată de cercetătorii Dzhevizov și Kiseva, la Plovdiv.
      Conform metodei tradiționale de fabricare a „Kayserovan vrat Trakia”, anumiți parametri (temperatura și umiditatea) trebuie să fie menținuți pe parcursul procesului de uscare. De asemenea, sunt utilizate prese cu suprafețe de lemn, prin derogare de la articolul 10 alineatul (4) din Regulamentul (CE) nr. 853/2004 al Parlamentului European și al Consiliului (3). Astfel, sunt create condiții favorabile dezvoltării naturale a microflorei dorite, pe parcursul procesului de uscare. Presarea conferă produsului forma sa aplatizată caracteristică și aroma sa specifică tradițională care a rămas neschimbată până în prezent.
      3.9.   Cerințe minime și proceduri pentru verificarea caracterului specific [articolul 4 din Regulamentul (CE) nr. 1216/2007]

      Pe parcursul procesului de fabricare a „Kayserovan vrat Trakia” și după încheierea acestuia, se verifică următoarele:

                  —

                  conformitatea ingredientelor pentru carne cu cerințele specificate la punctul 3.6 din caietul de sarcini;

                  —

                  respectarea proporțiilor ingredientelor pentru carne și ale amestecului pe bază de sare specificate în rețetă la momentul dozării amestecului pe bază de sare și al amestecării acestuia cu ingredientele pentru carne, precum și respectarea cantităților de ingrediente și aditivi specificate în rețetă;

                  —

                  aplicarea corectă a tehnicilor de fabricație pentru sărarea bucăților de carne fasonate în conformitate cu punctul 3.6;

                  —

                  temperatura și umiditatea pe parcursul proceselor de scurgere și uscare, inclusiv prin inspectarea vizuală a produsului;

                  —

                  respectarea proporțiilor ingredientelor pentru carne și ale amestecului „Kaiser” specificate în rețetă la momentul dozării amestecului „Kaiser” și al omogenizării acestuia cu ingredientele pentru carne, precum și respectarea cantităților de ingrediente și mirodenii specificate în rețetă;

                  —

                  claritatea și termenul de valabilitate ale vinului alb utilizat în amestecul „Kaiser”, precum și respectarea cantității de vin alb prevăzute în rețeta de la punctul 3.6;

                  —

                  aspectul exterior și culoarea corespunzătoare, prin inspectare vizuală a produsului pentru a stabili măsura în care amestecul „Kaiser” a format o crustă la suprafața produsului.

                  —

                  consistența, aroma și gustul adecvate ale suprafeței secționate, printr-o analiză senzorială a produsului finit;

                  —

                  respectarea parametrilor fizico-chimici ai produsului finit prevăzuți la punctul 3.5 din caietul de sarcini, prin utilizarea unor metode de laborator autorizate.

            Parametrii de mai sus trebuie verificați o dată pe an. În cazul în care se constată vreo neregulă în oricare dintre etapele prevăzute, frecvența verificărilor va deveni semestrială.
      4.   Autoritățile sau organismele care verifică respectarea caietului de sarcini

      4.1.   Denumire și adresă

      Nume: Q Certificazioni S.r.l.
      Adresă: Villa Parigini, loc. Basciano, 53035 Monteriggioni (SI), Italia

                  Bulgaria 4000 Plovdiv No 42a, Ulitsa Leonardo da Vinci

                  Tel./fax: +359 32649228

                  Tel. mobil: +359 897901680

                  E-mail: office@qci.bg

                  ☐ Public

                  ☒ Privat

            4.2.   Sarcini specifice ale autorităților sau organismelor respective

      Organismul de inspecție menționat la punctul 4.1 verifică respectarea tuturor criteriilor precizate în caietul de sarcini.

         (1)  Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (JO L 93, 31.3.2006, p. 1). Regulament înlocuit de Regulamentul (UE) nr. 1151/2012

         (2)  Regulamentul (CE) nr. 1216/2007 al Comisiei din 18 octombrie 2007 de stabilire a normelor de aplicare a Regulamentului (CE) nr. 509/2006 al Consiliului privind specialitățile tradiționale garantate din produse agricole și alimentare (JO L 275, 19.10.2007, p. 3)

         (3)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).